Supertaal - RDF-voer
type: channel
description: Kom praat saam!
items: skaap

skaap
type: item
description: Skape skaap Afbreking: skaap Uitspraak: /skɑːp/ Selfstandige naamwoord: skaap Meervoud: skape Verkleinwoord: skapie Meervoud van verkleining: skapies Betekenis: • Plaasdier wat vir sy wol en vleis aangehou word. Ewehoewige, herkouende hoefdier, woldraend of behaard, Ovis aries. • 'n Persoon wat ander navolg of nie baie slim is nie. Gebruik: • In die somer kry 'n skaap met volle vag baie warm, en dit is vir die dier 'n groot verligting as dit in die lente afgeskeer word. • Jy is 'n regte skaap. Spreekwoord: • As een skaap deur die hek is, volg al die ander. [As een die voorbeeld gee of voorgaan, volg almal.] • Een brandsiek skaap, kan die hele trop aansteek. [Een slegte mens kan baie mense verkeerd beïnvloed.] • 'n Jakkals vang nie 'n skaap in die dag nie. ['n Skelm steel nie so dat hy maklik betrap word nie.] Hiponiem: • basterskaap • merinoskaap • mofskaap • wolskaap Afgelei: • skaapboud • skaapherder • skaapkop • skaapkotelet • skaapkraal • skaaplewer • skaapras • skaapskeerder • skaapteelt • skaaptjop • skaapvet • skaapvleis • skaapwagter • swartskaap Vertaling: Engels: sheep Nederlands: schaap Swazi: imvu, sihhuku Venda: nngu Xhosa: igusha Zoeloe: imvu, isiklabhu, igusha Nota: • 'n Manlike skaap is 'n ram, 'n gesnyde 'n hamel, 'n vroulike 'n ooi, en die onvolwasse skaap is 'n lam. Laat weet asb as die inskrywing foute bevat of verder verbeter kan word.
creator: Leksikograaf
date: 2019-06-15T07:32:10-00:00